rejauldu/bengali-wikipedia huggingface dataset:
লাঠি হলো ১৯৯৬ এর একটি বাংলা পারিবারিক চলচ্চিত্র যার লেখক, চিত্রনাট্যকার এবং পরিচালক প্রভাত রায় ছিলেন। মুখ্য ভূমিকায় অভিনয় করেছেন ভিক্টর বানার্জি, সৌমিত্র চট্টোপাধ্যায়, প্রসেনজিৎ চট্টোপাধ্যায়, দেবশ্রী রায়, শতাব্দী রায়, অভিষেক চট্টোপাধ্যায়, পল্লবী চট্টোপাধ্যায়, ঋতুপর্ণা সেনগুপ্ত, দীপঙ্কর দে, সব্যসাচী চক্রবর্তী, কৌশিক সেন এবং অন্যান্য শিল্পীবৃন্দ। ছবিটির সংগীত করেছেন বাপ্পি লাহিড়ী। ছবিটির গানগুলি মুক্তি পাওয়ার পরে খুব জনপ্রিয় হয়েছিল। ছবিটি ১৯৯৬ সালে এ মুক্তি পেয়েছিল এবং সুপারহিট হয়েছিল।   সংক্ষিপ্ত কাহিনী   অতীন্দ্রনাথ ব্যানার্জি তাঁর বৃদ্ধ বয়সে অবসর গ্রহণের পরে স্থানীয় একটি স্কুলে দীর্ঘমেয়াদী চাকরির পরে তার কাছ থেকে স্বীকৃতি এবং বিদায় নেন। বাড়ি ফেরার সময় তিনি তার জামাতা, সোমনাথ এবং তাঁর মেয়ে লিপি তার সাথে বাড়ি ফির ছিল। ফেরার পথে অতীন্দ্রনাথ বাবু দেখেন অসামাজিক কিছু লোকজন একজন বৃদ্ধ মহিলাকে মারধর ও হয়রানি করছে এবং তারা বলেছে সে নাকি অপহরণকারী। তিনি প্রতিবাদ করেন এবং সেই বৃদ্ধ মহিলাকে বাঁচান। তাঁর পুত্র (কৌশিক ব্যানার্জি, বোধিসভট্ট) এবং পুত্রবধূদের হয়রানি মকাবিলার জন্য তিনি তার কাঠি ব্যবহার করে তাদের শিক্ষা দেন। তবে, তাঁর কনিষ্ঠ পুত্র (অভিষেক চট্টোপাধ্যায়) তার বাবাকে না জানিয়ে সোনালিকে ঋতুপর্ণা সেনগুপ্ত বিয়ে করে। কিন্তু তার বাবা, সমস্ত  রকম ব্যবস্থা করে এবং তারপর এক বস্তিতে বসবাস শুরু করেন এবং সেখানে পড়ানো শুরু করেন। তবে, সেখানেও একজন রাজনৈতিক নেতা তাকে হয়রানি শুরু করে। এদিকে তার নাতনি জুন মালিয়া টোটা রায়চৌধুরীর সাথে যৌন সম্পর্কে জড়িয়ে পড়ে এবং গর্ভবতী হয়। তবে শেষ পর্যন্ত সব কিছুই অতীন্দ্রনাথ বাবু ঠিক করে দেন এমনকি তিনি সেই রাজনৈতিক নেতাকে শেষ করে আবার বস্তিতে ফিরে এসে আবার পড়ানো শুরু করেন।  এই ছবিতে এখানে লাঠি ব্যবহার করা হয়েছে এবং বলা হয়েছে যে এক বৃদ্ধের দ্বারা জীবনযাত্রার মান উন্নত করতে লাঠির কতটা জরুরি।  অভিনয়  ভিক্টর বানার্জি-অতীন্দ্রনাথ ব্যানার্জি  প্রসেনজিৎ চট্টোপাধ্যায় - সোমনাথ  দেবশ্রী রায় - কল্যাণী  শতাব্দী রায় - লিপি  ঋতুপর্ণা সেনগুপ্ত - বনানী  পল্লবী চট্টোপাধ্যায় - উমা  জুন মালিয়া - উমা  সৌমিত্র চট্টোপাধ্যায়  অভিষেক চট্টোপাধ্যায়  দীপঙ্কর দে  সব্যসাচী চক্রবর্তী  কৌশিক সেন  মনোজ মিত্র  হারাধন বন্দ্যোপাধ্যায়  নির্মল কুমার  দুলাল লাহিড়ী  অরিন্দম শীল  বোধিসত্ত মজুমদার  কৌশিক বন্দ্যোপাধ্যায়  চন্দন সেন  গীতা দে  পার্থসারথি দেব - শিক্ষক   পুরস্কার  বিএফজেএ পুরস্কার (১৯৯৭), সেরা অভিনেতা: ভিক্টর বানার্জি, সেরা শিল্প নির্দেশনা: কার্তিক বোস  বহিঃসংযোগ    Lathi (1996 film)  in Gomolo  তথ্যসূত্র  বিষয়শ্রেণী:১৯৯৬-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাপ্পী লাহিড়ীর সুরারোপিত চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৯৭-এর চলচ্চিত্র পুরস্কার বিষয়শ্রেণী:ভারতীয় নাট্য চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র
__NOTOC__ ৬৮ জুলীয় বর্ষপঞ্জীর একটি অধিবর্ষ যেটি শুক্রবার দিয়ে শুরু। সেই সময়ে এই বছর এসকনিয়াস ও থারাসুলাস-এর কন্সালশীপের বছর বা চার সম্রাটের বছর শুরু বলে পরিচিত ছিল (বা, কম প্রচলিত, আব উরবে ক্যন্দিতার ৮২১ বছর; রোম প্রতিষ্ঠার বছর)। এই বছরকে ৬৮ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে। এগুলো এখন বিশ্বের সর্বত্র ব্যবহৃত হয়।   ঘটনাবলী    এলাকা অনুসারে    বিষয় অনুসারে    জন্ম    কালো জাদুর মানে কি    তথ্যসূত্র   বিষয়শ্রেণী:৬৮  als:60er#68
ব্যবহার  {{তথ্যছক ভারতের জেলা | নাম        =  | স্থানীয়_নাম  =  | রাজ্য       =  | বিভাগ      =  | সদর       = | প্রতিষ্ঠিত    = | মানচিত্র     =  | স্থানাঙ্ক      =  | চিত্র       =   | ক্যাপশন      =  | আয়তন     =  | আয়তনের_পাদটীকা = | জনসংখ্যা   =  | জনসংখ্যার_পাদটীকা = | ঘনত্বের_পাদটীকা = | বছর       =  | নগর       =  | সাক্ষরতা    =  | লিঙ্গানুপাত   =  | জেলাধ্যক্ষ    =  | আরক্ষাধ্যক্ষ   = | তহশিলসমূহ   =  | লোকসভা    =  | বিধানসভা   =  | মহাসড়ক    =  | যানবাহন_নিবন্ধন_ফলক  =  | বৃষ্টিপাত     =  | ওয়েবসাইট  =  }}  উদাহরণ   মাইক্রোবিন্যাস   ভারত জেলা
ন্যাশনাল ইন্সটিটিউট অব ল্যাবরেটরি মেডিসিন এন্ড রেফারেল সেন্টার বাংলাদেশের ঢাকায় অবস্থিত রোগনির্ণায়ক পরীক্ষার জাতীয় প্রতিষ্ঠান ও অভিনির্দেশক কেন্দ্র।   সূচনা  বাংলাদেশের রোগনির্ণায়ক পরীক্ষার জন্য জাতীয়ভাবে একটি মানকেন্দ্র প্রতিষ্ঠার জন্য ২০১০ সালে  ১ জুন একনেকের সভায় ন্যাশনাল ইন্সটিটিউট অব ল্যাবরেটরি মেডিসিন এন্ড রেফারেল সেন্টার প্রকল্পের অনুমোদন দেয়া হয়। ২০১৭ সালে  ১২-তলা ভবনের নির্মাণ কাজ শেষ হয়। ২০১৮ সালে ৩১ অক্টোবর প্রধানমন্ত্রী শেখ হাসিনা এর উদ্বোধন করেন। ২০১৯ সালের ২ ডিসেম্বর এ প্রতিষ্ঠান কার্যক্রম শুরুর অনুমোদন লাভ করে।   জনকাঠামো  প্রতিষ্ঠানের পরিচালক প্রতিষ্ঠানটির শীর্ষব্যক্তি। অধ্যাপক আবুল খায়ের মোহাম্মদ শামসুজ্জামান প্রতিষ্ঠানটির প্রথম পরিচালক হিসেবে দায়িত্ব পালন করেন।   প্রতিষ্ঠানের উদ্দেশ্য  এ প্রতিষ্ঠান জাতীয় কোয়ালিটি স্ট্যান্ডার্ড প্রতিষ্ঠার মাধ্যমে নিসৃষ্ঠ প্রদান করে। এছাড়া প্রতিষ্ঠানটি ব্যাধিনির্ণায়ক চিকিৎসাবিজ্ঞান বিষয়ক  শিক্ষা, প্রশিক্ষণ ও গবেষণা পরিচালনা করে। পাশাপাশি অভিনির্দেশক পরীক্ষাগার হিসেবে অন্যান্য প্রতিষ্ঠানকে সহায়তা ও পরামর্শ প্রদান করে।   বিভাগ    সুবিধাসমূহ  কোভিড-১৯ মহামারীতে প্রতিষ্ঠানটি ব্যাধিনির্ণায়ক পরীক্ষাকেন্দ্র হিসেবে নিয়মিত নমুনা পরীক্ষা করে।   তথ্যসূত্র   বিষয়শ্রেণী:২০১০-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:বাংলাদেশ ভিত্তিক চিকিৎসা ও স্বাস্থ্য সংগঠন বিষয়শ্রেণী:২০১০-এ প্রতিষ্ঠিত সরকারি সংস্থা বিষয়শ্রেণী:ঢাকার হাসপাতাল বিষয়শ্রেণী:ঢাকা ভিত্তিক সংগঠন
জোশুয়া রিসডন (জন্ম: ২৭ জুলাই ১৯৯২) হলেন একজন অস্ট্রেলীয় পেশাদার ফুটবলার, যিনি এ-লিগের ক্লাব ওয়েস্টার্ন সিডনি ওয়ান্ডারার্স এবং অস্ট্রেলিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।  তিনি ২০১৫ সালে, অস্ট্রেলিয়া জাতীয় দলের হয়ে আন্তর্জাতিক পর্যায়ে অভিষেক করেন। তিনি এপর্যন্ত ৫-এর অধিক ম্যাচ খেলছেন।  আন্তর্জাতিক ক্যারিয়ার ২০১১ সালের ৭ই মার্চ তারিখে, ইরাকের বিরুদ্ধে এশিয়ান অলিম্পিক বাছাইপর্বের এক ম্যাচের জন্য অস্ট্রেলিয়া অলিম্পিক ফুটবল দলে ডাক পান।  তিনি ২০১৫ সালের ১৭ই নভেম্বর তারিখে, বাংলাদেশের বিরুদ্ধে ২০১৮ ফিফা বিশ্বকাপ বাছাইপর্বের এক ম্যাচে অস্ট্রেলিয়া জাতীয় দলের হয়ে আন্তর্জাতিক পর্যায়ে অভিষেক করেন।   সম্মাননা  ব্যক্তিগত  পার্থ গ্লোরি এফসি সবচেয়ে উজ্জ্বল খেলোয়াড়: ২০১১–১২  পিএফএ এ-লিগ সেরা দল: ২০১৫–১৬  তথ্যসূত্র  বহিঃসংযোগ    বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:পার্থ গ্লোরি এফসির খেলোয়াড় বিষয়শ্রেণী:ওয়েস্টার্ন সিডনি ওয়ান্ডারার্স এফসির খেলোয়াড় বিষয়শ্রেণী:এ-লিগের খেলোয়াড় বিষয়শ্রেণী:অস্ট্রেলিয়ার আন্তর্জাতিক ফুটবলার বিষয়শ্রেণী:অস্ট্রেলীয় পুরুষ ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
নোয়াপতং বাংলাদেশের বান্দরবান জেলার অন্তর্গত রোয়াংছড়ি উপজেলার একটি ইউনিয়ন।   আয়তন  নোয়াপতং ইউনিয়নের আয়তন ১৭,৯২০ একর (৭২.৫২ বর্গ কিলোমিটার)। এটি রোয়াংছড়ি উপজেলার সবচেয়ে ছোট ইউনিয়ন।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ৪,৫৫৪জন। এর মধ্যে ৩,৬৮৭জন বৌদ্ধ, ৭৭৪জন খ্রিস্টান, ৮৩জন মুসলিম, ১০জন হিন্দু।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  রোয়াংছড়ি উপজেলার সর্ব-উত্তরে নোয়াপতং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৪ কিলোমিটার। এ ইউনিয়নের পূর্বে আলেক্ষ্যং ইউনিয়ন, দক্ষিণে বান্দরবান সদর উপজেলার বান্দরবান সদর ইউনিয়ন ও বান্দরবান পৌরসভা, পশ্চিমে বান্দরবান সদর উপজেলার রাজবিলা ইউনিয়ন এবং উত্তরে রাঙ্গামাটি জেলার রাজস্থলী উপজেলার ঘিলাছড়ি ইউনিয়ন ও বিলাইছড়ি উপজেলার ফারুয়া ইউনিয়ন অবস্থিত।   প্রশাসনিক কাঠামো  নোয়াপতং ইউনিয়ন রোয়াংছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রোয়াংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি খক্ষ্যং, ম্রক্ষ্যং ও নোয়াপতং এ ৩টি মৌজায় বিভক্ত।  ওয়ার্ডভিত্তিক এ ইউনিয়নের গ্রামগুলো হল: ওয়ার্ড নংগ্রাম/পাড়ার নাম১নং ওয়ার্ডকানাইজোপাড়া২নং ওয়ার্ডঅন্তহা তঞ্চঙ্গ্যাপাড়া, অন্তহা ত্রিপুরাপাড়া, অন্তহা বাজারপাড়া৩নং ওয়ার্ডখায়াম্রং হেডম্যানপাড়া, খায়াম্রং নতুনপাড়া, সোনাআগাপাড়া, গংখাংপাড়া, শিলছড়িপাড়া৪নং ওয়ার্ডনাছালংপাড়া, নাছালং তঞ্চঙ্গ্যাপাড়া, গুংক্ষ্যংপাড়া, বটাংপাড়া৫নং ওয়ার্ডসোনাই সেপ্রুপাড়া, সোনাইপাড়া, ছপুশৈপাড়া৬নং ওয়ার্ডবাঘমারা পূর্বপাড়া, বিঘ্নসেনপাড়া, ডলুছড়ি নিচেরপাড়া, ডলুছড়ি উপরপাড়া৭নং ওয়ার্ডদোছড়িপাড়া, বাঘমারা ভিতরপাড়া৮নং ওয়ার্ডখক্ষ্যং হেডম্যানপাড়া, ফলংক্ষ্যংপাড়া, তুইচাপাড়া, মহিলা কারবারীপাড়া, ক্রংলাইপাড়া৯নং ওয়ার্ডথলিপাড়া, ঙারাইম্রাংপাড়া, জুটিয়াপাড়া, মণিরামপাড়া, বাওয়াপাড়া, মোগপাড়া   শিক্ষা ব্যবস্থা  ২০১১ সালের আদমশুমারি অনুযায়ী নোয়াপতং ইউনিয়নের সাক্ষরতার হার ২৫.৮%। এ ইউনিয়নে ১টি নিম্ন মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।   শিক্ষা প্রতিষ্ঠান  নিম্ন মাধ্যমিক বিদ্যালয়  নোয়াপতং নিম্ন মাধ্যমিক বিদ্যালয়  প্রাথমিক বিদ্যালয়  অন্তহাপাড়া সরকারি প্রাথমিক বিদ্যালয়  কানাইজোপাড়া সরকারি প্রাথমিক বিদ্যালয়  ক্রংলাইপাড়া সরকারি প্রাথমিক বিদ্যালয়  খক্ষ্যং সরকারি প্রাথমিক বিদ্যালয়  গংজক হেডম্যানপাড়া সরকারি প্রাথমিক বিদ্যালয়  জুটিয়াপাড়া সরকারি প্রাথমিক বিদ্যালয়  থলিপাড়া সরকারি প্রাথমিক বিদ্যালয়  দোছড়ি সরকারি প্রাথমিক বিদ্যালয়  নাছালংপাড়া সরকারি প্রাথমিক বিদ্যালয়  বাওয়াপাড়া সরকারি প্রাথমিক বিদ্যালয়  বিঘ্নসেন সরকারি প্রাথমিক বিদ্যালয়  ম্রক্ষ্যংপাড়া সরকারি প্রাথমিক বিদ্যালয়  সোনাই সেপ্রুপাড়া সরকারি প্রাথমিক বিদ্যালয়   যোগাযোগ ব্যবস্থা  নোয়াপতং ইউনিয়নে যোগাযোগের প্রধান সড়ক হল রোয়াংছড়ি-নোয়াপতং সড়ক। প্রধান যোগাযোগ মাধ্যম চাঁদের গাড়ি।   খাল ও নদী  নোয়াপতং ইউনিয়নের মধ্য দিয়ে প্রবাহিত হচ্ছে নোয়াপতং খাল।   হাট-বাজার  নোয়াপতং ইউনিয়নের প্রধান ২টি হাট-বাজার হল অন্তহাপাড়া বাজার এবং কানাইজোপাড়া বাজার।   জনপ্রতিনিধি   বর্তমান চেয়ারম্যান: অংথোয়াইচিং মার্মা   আরও দেখুন   রোয়াংছড়ি উপজেলা  রোয়াংছড়ি থানা  বান্দরবান জেলা   তথ্যসূত্র    বহিঃসংযোগ   বিষয়শ্রেণী:রোয়াংছড়ি উপজেলার ইউনিয়ন
মার্ক হথর্ন (; জন্ম: ১৬ সেপ্টেম্বর, ১৯৬২) উত্তর আয়ারল্যান্ডের বেলফাস্ট এলাকায় জন্মগ্রহণকারী প্রথিতযশা আইরিশ আন্তর্জাতিক ক্রিকেট আম্পায়ার। ২৮ মে, ২০১১ তারিখে আয়ারল্যান্ড বনাম পাকিস্তানের মধ্যকার সিরিজের প্রথম একদিনের আন্তর্জাতিকের মাধ্যমে প্রথমবারের মতো খেলার পরিচালনায় অগ্রসর হন। ১৩ মার্চ, ২০১২ তারিখে নেদারল্যান্ডস বনাম কানাডার মধ্যকার আইসিসি বিশ্ব টুয়েন্টি২০ বাছাইপর্বের খেলা পরিচালনার মাধ্যমে টুয়েন্টি২০ আন্তর্জাতিকে প্রথমবারের মতো আম্পায়ারিত্ব করেন।   আম্পায়ার  জানুয়ারি, ২০১৮ সালে অনূর্ধ্ব-১৯ ক্রিকেট বিশ্বকাপে সতেরো জন আম্পায়ারের অন্যতম হিসেবে খেলা পরিচালনা করার জন্যে মনোনয়ন দেয়া হয়। ফেব্রুয়ারি, ২০১৯ সালে ক্রিকেট ওয়েস্ট ইন্ডিজের সাথে ক্যারিবীয় অঞ্চলে আম্পায়ার বিনিময় প্রকল্পে খেলা পরিচালনার জন্যে মনোনীত হন। একই মাসে রোজিওর উইন্ডসর পার্কে ত্রিনিদাদ ও টোবাগো বনাম উইন্ডওয়ার্ড আইল্যান্ডসের মধ্যকার রিজিওনাল ফোর ডে কম্পিটিশনের খেলাটি পরিচালনা করেছিলেন।  এপ্রিল, ২০১৯ সালে ক্রিকেট আয়ারল্যান্ড কর্তৃক চারজন আম্পায়ারের একজন হিসেবে তাকে পুরো মৌসুমের জন্যে নিযুক্তি প্রদান করা হয়। এরফলে এবারই প্রথমে ক্রিকেট আয়ারল্যান্ড কর্তৃক এ ধরনের পদক্ষেপ গ্রহণ করা হয়।   পরিসংখ্যান   বিবরণ প্রথম সর্বশেষ সর্বমোট একদিনের আন্তর্জাতিক  বনাম , বেলফাস্ট, ২৮ মে, ২০১১  বনাম , ব্রিডি, ১ জুলাই, ২০১৯ ৩০ টি২০আই  বনাম , দুবাই, ১৩ মার্চ, ২০১২  বনাম , ব্রিডি, ১২ জুলাই,২০১৯ ১৩   তথ্যসূত্র    বহিঃসংযোগ       বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:আয়ারল্যান্ডের একদিনের আন্তর্জাতিক ক্রিকেট আম্পায়ার বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেট আম্পায়ার বিষয়শ্রেণী:বেলফাস্টের ক্রীড়াবিদ
পশ্চিমবঙ্গের উত্তর চব্বিশ পরগণা জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (কলেজ বা সমমান থেকে সর্বোচ্চ পর্যায়)   বিশ্ববিদ্যালয়  বিশ্ববিদ্যালয়ডাকনামপ্রতিষ্ঠিতঅবস্থানবিশেষায়িতধরনওয়েবসাইটপশ্চিমবঙ্গ রাষ্ট্রীয় বিশ্ববিদ্যালয়ডব্লিউবিএসইউ২০০৮ বারাসত সাধারণসরকারি ওয়েবসাইটইন্ডিয়ান স্ট্যাটিস্টিক্যাল ইনস্টিটিউট  ১৯৫৯ বরানগর সাধারণসরকারি isical.ac.in ওয়েবসাইটমৌলানা আবুল কালাম আজাদ প্রযুক্তি বিশ্ববিদ্যালয় ২০০০ বিধাননগর সাধারণসরকারি ওয়েবসাইটনেতাজি সুভাষ মুক্ত বিশ্ববিদ্যালয় ১৯৯৭ডিডি-২৬, সেক্টর-১, বিধাননগর সাধারণসরকারি  ওয়েবসাইটভগিনী নিবেদিতা বিশ্ববিদ্যালয় ২০১৭নিউ টাউন, কলকাতা সাধারণবেসরকারি ওয়েবসাইটটেকনো ইন্ডিয়া ইউনিভার্সিটি ২০১২   বিধাননগর সাধারণবেসরকারি ওয়েবসাইটঅ্যাডামাস বিশ্ববিদ্যালয় ২০১৪  বারাসতসাধারণবেসরকারি ওয়েবসাইট   কলেজ  ক্রম নংপ্রতিষ্ঠানের নামঅবস্থানপর্যায়০১দীনবন্ধু মহাবিদ্যালয়বনগাঁস্নাতক-মাস্টার্স০২গোবরডাঙ্গা হিন্দু কলেজগোবরডাঙ্গাস্নাতক-মাস্টার্স০৩নহাটা যোগেন্দ্রনাথ মন্ডল স্মৃতি মহাবিদ্যালয়কলেজ রোড, নহাটা  স্নাতক (সম্মান)০৪হাবড়া শ্রীচৈতন্য কলেজহাবড়া স্নাতক০৫ ডক্টর বি আর আম্বেদকর শতবার্ষিকী মহাবিদ্যালয় হেলেঞ্চা, বাগদা স্নাতক (সম্মান)০৬আচার্য প্রফুল্লচন্দ্র কলেজনিউ ব্যারাকপুরস্নাতক০৭আমডাঙ্গা যুগল কিশোর মহাবিদ্যালয়আমডাঙ্গা স্নাতক০৮বামনপুকুর হুমায়ুন কবির মহাবিদ্যালয়বামনপুকুরস্নাতক০৯বারাসত কলেজবারাসত স্নাতক১০বারাসত গভর্নমেন্ট কলেজবারাসতস্নাতক   তথ্যসূত্র   বিষয়শ্রেণী:উত্তর চব্বিশ পরগনা জেলা বিষয়শ্রেণী:জেলাভিত্তিক পশ্চিমবঙ্গের শিক্ষা প্রতিষ্ঠানের তালিকা
thumb|ডানবারের সংখ্যা ডানবারের সংখ্যা (Dunbar's number) বলতে কোনও ব্যক্তি সর্বোচ্চ কতজন ব্যক্তির সাথে স্থিতিশীল সামাজিক সম্পর্ক (যে সম্পর্কে প্রতিটি ব্যক্তির পরিচয় এবং প্রতিটি ব্যক্তি অপর প্রতিটি ব্যক্তির সাথে কীভাবে সম্পর্কিত, তা জানা থাকে) বজায় রাখতে পারে, সেই সংক্রান্ত একটি প্রস্তাবিত জ্ঞানগত সীমাকে নির্দেশ করা হয়। ব্রিটিশ নৃবিজ্ঞানী রবিন ডানবার ১৯৯০-এর দশকে প্রথম এই সীমাটি প্রস্তাব করেন। তিনি প্রাইমেট বর্গীয় প্রাণীদের মস্তিষ্কের আকার এবং তাদের গড় সামাজিক দলের আকারের মধ্যে একটি অনুবন্ধ আবিষ্কার করেন। এরপর তিনি মানব মস্তিষ্কের গড় আকার এবং প্রাইমেট বর্গীয় প্রাণীদের উপরে গবেষণা করে প্রাপ্ত ফলাফলগুলিকে মিলিয়ে প্রস্তাব করেন যে প্রতিটি মানুষ গড়ে আরামদায়কভাবে ১৫০টি স্থিতিশীল সামাজিক সম্পর্ক বজায় রাখতে পারে। ডানবার ব্যাপারটিকে অনানুষ্ঠানিকভাবে এভাবে ব্যাখ্যা করেন যে ডানবার সংখ্যা হল "সেইসব লোকের সংখ্যা যাদের সাথে কোনও পানশালায় অপ্রত্যাশিতভাবে দেখা হয়ে গেলে তাদের সাথে পানীয় গ্রহণে যোগদান করতে  আপনি বিব্রত বোধ করবেন না।"  ডানবার সংখ্যার সমর্থকেরা বলেন যে এই সংখ্যার চেয়ে বেশি সংখ্যার লোকের সাথে মিলে একটি স্থিতিশীল, সুসমঞ্জস সামাজিক দল গঠন করতে হলে অধিকতর বিধিনিষেধমূলক নিয়ম, আইন ও চাপিয়ে দেওয়া রীতির প্রয়োজন হয়। কেউ কেউ প্রস্তাব করেছেন যে সংখ্যাটি ১০০ থেকে ২৫০-এর মধ্যে অবস্থিত, তবে সাধারণত ১৫০ মানটিই বেশি ব্যবহার করা হয়। ডানবারের সংখ্যা কেবল সেইসব লোকের সংখ্যা নির্দেশ করে, যাদেরকে  আলোচ্য ব্যক্তিটি চেনেন এবং যাদের সাথে তার সামাজিক সম্পর্ক বজায় আছে। সামাজিক সম্পর্ক বজায় নেই, কিন্তু অতীতে পরিচিত কোনও ব্যক্তিকে এই সংখ্যায় গণনা করা হয় না। এছাড়া আলোচ্য ব্যক্তিটি যেসব লোকের সাথে সাধারণভাবে পরিচিত কিন্তু যাদের সাথে তার কোনও স্থায়ী সামাজিক সম্পর্ক নেই, তাদেরকেও ডানবার সংখ্যায় গণনায় ধরা হয় না; এসব ব্যক্তির সংখ্যা তুলনামূলকভাবে অনেক বেশি হতে পারে এবং এটি আলোচ্য ব্যক্তির দীর্ঘস্থায়ী স্মৃতির আকারের উপরে নির্ভর করে।  ডানবার এই তত্ত্ব দেন যে "এই সীমাটি আপেক্ষিক নব-বহিঃমস্তিষ্কের (নিওকর্টেক্স) আকারের সাথে সরাসরি অন্বয়যুক্ত এবং এই সূত্র ধরে সামাজিক দলের আকৃতির উপরেও সীমা প্রযুক্ত হয়...নব্য-বহিঃমস্তিষ্কের প্রক্রিয়াজাতকরণ ক্ষমতার দ্বারা প্রযুক্ত সীমাটি শুধুমাত্র সেইসব মানুষের সংখ্যার উপরে প্রযোজ্য, যাদের সাথে স্থিতিশীল আন্তঃব্যক্তি সম্পর্ক বজায় রাখা সম্ভব।" সীমান্তবর্তী অবস্থানে এই সংখ্যাটিতে প্রাক্তন সহকর্মী বা বিদ্যালয়ের সহপাঠী ও বন্ধুরাও অন্তর্ভুক্ত হতে পারে, যার সাথে আলোচ্য ব্যক্তিটি দেখা করার সুযোগ পেলে পুনরায় পরিচিত হতে চাবেন।  তথ্যসূত্র  বিষয়শ্রেণী:বিবর্তনমূলক মনোবিজ্ঞান বিষয়শ্রেণী:আন্তঃব্যক্তিক সম্পর্ক বিষয়শ্রেণী:মানব বিবর্তন বিষয়শ্রেণী:প্রাইমেট বিজ্ঞান বিষয়শ্রেণী:সমাজবৈজ্ঞানিক তত্ত্ব
বনী-ইসরাঈল বা  সূরা ইসরা (আরবি ভাষায়: سورة الإسراء) মুসলমানদের ধর্মীয় গ্রন্থ কুরআনের ১৭ তম সূরা, এর আয়াত সংখ্যা ১১১ টি এবং এর রূকুর সংখ্যা ১২ টি। বনী-ইসরাঈল সূরাটি মক্কায় অবতীর্ণ হয়েছে। এই সূরা মুহাম্মাদ এর মেরাজের কথা, পিতা-মাতার ও আত্মীয়-স্বজনের হক, এতীমদের সম্পর্কে, ওয়াদা করার সম্পর্কে, নামায সম্পর্কে, রূহু সম্পর্কে কুরাইশদের প্রশ্ন, বলা হয়েছে।  মসজিদে হারাম থেকে মসজিদে আকসা পর্যন্ত সফরকে 'ইসরা' বলা হয় এবং সেখান থেকে আসমান পর্যন্ত যে সফর হয়েছে, তার নাম মে'রাজ। ইসরা অকাট্য আয়াত দ্বারা প্রমাণিত হয়েছে। আর মে'রাজ সূরা নাজমে উল্লেখিত রয়েছে এবং অনেক মুতাওয়াতির হাদীস দ্বারা প্রমাণিত। মে'রাজে গিয়ে মুহাম্মাদ  তার উম্মতের জন্য প্রথমে পঞ্চাশ ওয়াক্তের নামাজ ফরয হওয়ার নির্দেশ হয়। অতঃপর তা হ্রাস করে পাঁচ ওয়াক্ত করে দেয়া হয়। এ দ্বারা সব এবাদতের মধ্যে নামাজের বিশেষ গুরুত্ব ও শ্রেষ্ঠত্ব প্রমাণিত হয়। হরবী বলেনঃ ইসরা ও মে'রাজের ঘটনা রবিউস সানি মাসের ২৭ তম রাত্রিতে হিজরতের এক বছর পূর্বে ঘটেছে। ইবনে কাসেম সাহাবী বলেনঃ নবুওয়ত প্রাপ্তির আঠারো মাস পর এ ঘটনা ঘটেছে। মুহাদ্দেসগণ বিভিন্ন রেওয়ায়েত উল্লেখ করার পরে কোন সিদ্ধান্ত লিপিবদ্ধ করেননি। কিন্তু সাধারণভাবে খ্যাত এই যে, রজব মাসের ২৭ তম রাত্রি মে'রাজের রাত্রি।মারেফুল কোরআন, ৭৬৪ পৃষ্ঠা।   মসজিদে-হারাম ও মসজিদে-আকসা  হযরত আবু যর গেফারী (রা) বলেনঃ আমি রসূলুল্লাহ্‌ (সা)-কে জিজ্ঞেস করলামঃ বিশ্বের সর্বপ্রথম মসজিদ কোনটি? তিনি বললেনঃ মসজিদে হারাম। অতঃপর আমি আরয করলামঃ এরপর কোনটি? তিনি বললেনঃ মসজিদে আকসা। আমি জিজ্ঞেস করলামঃ এতদুভয়ের নির্মাণের মধ্যে কতদিনের ব্যবধান রয়েছে? তিনি বললেনঃ চল্লিশ বছর। তিনি আরও বললেনঃ এ তো হচ্ছে মসজিদদ্বয়ের নির্মাণক্রম। কিন্তু আল্লাহ্‌ তাআলা আমাদের জন্যে সমগ্র ভূ-পৃষ্ঠকেই মসজিদ করে দিয়েছেন। যেখানে নামাযের সময় হয়, সেখানেই নামায পড়ে নাও।মুসলিম শরীফ। তফসীরবিদ মুজাহিদ বলেনঃ আল্লাহ্‌ তাআলা বায়তুল্লাহ্‌র স্থানকে সমগ্র ভূ-পৃষ্ঠ থেকে দু'হাজার বছর পূর্বে সৃষ্টি করেছেন এবং এর ভিত্তিস্তর সপ্তম যমীনের অভ্যন্তর পর্যন্ত পৌছেছে। মসজিদে আকসা হযরত সোলায়মন  নির্মাণ করেছেন।নাসায়ী, তফসীর কুরতুবী, ১২৭ পৃষ্ঠা, ৪র্থ খন্ড। বায়তুল্লাহ্‌র চারপাশে নির্মিত মসজিদকে-হারাম বলা হয়।   কুরাইশদের প্রশ্ন   মুসনাদে আহমদের রেওয়াতে হযরত আবদুল্লাহ্‌ ইবনে আব্বাস  বর্ণনা করেনঃ কোরাইশরা রসূলুল্লাহ্‌  -কে সঙ্গত অসঙ্গত প্রশ্ন করত। একবার তারা মনে করল যে, ইহুদীরা বিদ্বান লোক। তারা পূর্ববর্তী গ্রন্থসমূহেরও জ্ঞান রাখে। কাজেই তাদের কাছ থেকে কিছু প্রশ্ন জেনে নেয়া দরকার; যেগুলো দ্বারা মুহাম্মদের পরীক্ষা নেয়া যেতে পারে। তদনুসারে কোরাইশরা কয়েকজন লোক ইহুদীদের কাছে প্রেরণ করল। তারা শিখিয়ে দিল যে, তোমরা তাকে রূহু সম্পর্কে প্রশ্ন করো।ইবনে কাসীর। তখন ইহুদীরা রসূলুল্লাহ্‌ -কে রূহু সম্পর্কে প্রশ্ন করে এবং তাতে এ কথাও ছিল যে, রূহুকে কীভাবে আযাব দেয়া হয়। তখন পর্যন্ত এ সম্পর্কে কোন আয়াত নাযিল হয়নি বিধায় রসূলুল্লাহ্‌  তাৎহ্মণিক উত্তরদানে বিরত থাকেন। এরপর জিবরাইল  আয়াত নিয়ে অবতরণ করেন।  এ জওয়াবে যতুটুকু বিষয় বলা জরুরী ছিল এবং যতটুকু বিষয় সাধারণ লোকের বোধ্যগম্য ছিল, ততটুকুই বলে দেয়া হয়েছে। রসূলুল্লাহ্‌  -কে আদেশ করা হয়েছে যে, আপনি তাদেরকে উত্তরে বলে দিনঃ রূহ আমার পালনকর্তার আদেশ ঘটিত। অর্থাৎ রূহু সাধারণ সৃষ্টজীবের মত উপাদানের সমন্বয়ে এবং জন্ম ও বংশবিস্তারের মাধ্যমে অস্তিত্ব লাভ করেনি; বরং তা সরাসরি আল্লাহ্‌ তাআলার আদেশ (হও) দ্বারা সৃজিত।মারেফুল কোরআন, ৭৯০ থেকে ৭৯১ পৃষ্ঠা। আরও দেখুন  আল-ইসরা, ৮১   তথ্যসূত্র   বিষয়শ্রেণী:সূরা আল-ইসরা বিষয়শ্রেণী:ইসলাম ও ইহুদি ধর্ম
অ্যান্ডারনাখ দাবা এক ভিন্ন ধরনের দাবা খেলা বিশেষ।   ইতিহাস   এই দাবার নাম জার্মানীর অ্যান্ডারনাখ শহরের নামানুসারে দেওয়া হয়েছে। এই শহরে ভিন্ন ধরনের দাবাপ্রেমীরা প্রতি বছর মিলিত হন। ১৯৯৩ খ্রিষ্টাব্দের এই রকম এক সভায় এক দাবার সমস্যার প্রতিযোগিতায় অ্যান্ডারনাখ দাবাকে সামনে আনা হয়।   নিয়ম   অ্যান্ডারনাখ দাবায় সাধারণ দাবার সমস্ত নিয়ম প্রযোজ্য। এছাড়া একটি বিশেষ নিয়ম আছে। এই দাবায় কোন গুটি বিপক্ষের গুটিকে উচ্ছেদ করলে বিপক্ষের রং ধারণ করে। কিন্তু রাজা যদি বিপক্ষের কোন গুটিকে উচ্ছেদ করে, তখন তার রং পরিবর্তন হয় না। Andernach Chess by Joost de Heer and Otto Janko যে দানে বিপক্ষের কোন গুটিকে উচ্ছেদ হয় না, সেই দান সাধারণ দাবার নিয়ম মেনে চলে। বোড়ের উত্তরণ হলে রং পরিবর্তন না হলেও অষ্টম সারিতে থাকা বিপক্ষের কোন গুটি উচ্ছেদ করে বোড়ের উত্তরণ হলে উত্তরণের পর নতুন গুটির রং পরিবর্তন হয়।   একটি অ্যান্ডারনাখ দাবার সমস্যা   পাশে দেখানো চিত্র অ্যান্ডারনাখ দাবার সমস্যার একটি উদহারণ। এই সমস্যার উদ্দেশ্য তিন দানে সমাধান করে চিত্রে প্রদর্শিত অবস্থানে পৌছনো। সমস্যাটির সমাধান হল- ১. Nf3 Nc6 ২. Ne5 Nxe5 (কালো ঘোড়া e5 ঘরে থাকা সাদা ঘোড়াকে উচ্ছেদ করে নিজেই সাদা ঘোড়াতে পরিণত হয়।) ৩. Nxd7 Nb8 (e5 ঘরে থাকা সাদা ঘোড়া d7 ঘরে থাকা কালো বোড়েকে উচ্ছেদ করে আবার কালো ঘোড়াতে পরিণত হয়। সেই কালো ঘোড়া ফাঁকা b8 ঘরে স্থান দখল করে। সমস্যার সমাধান হয়।   তথ্যসূত্র    বহিঃসংযোগ   A selection of Andernach problems  বিষয়শ্রেণী:ক্রীড়া বিষয়শ্রেণী:দাবা
মেহমেত জেকি চেলিক (; জন্ম: ১৭ ফেব্রুয়ারি ১৯৯৭; জেকি চেলিক নামে সুপরিচিত) হলেন একজন তুর্কি পেশাদার ফুটবল খেলোয়াড়। তিনি বর্তমানে ইতালীয় ক্লাব রোমা এবং তুরস্ক জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।  ২০১২ সালে, চেলিক তুরস্ক অনূর্ধ্ব-১৬ দলের হয়ে তুরস্কের বয়সভিত্তিক পর্যায়ে অভিষেক করেছিলেন। প্রায় চার বছর যাবত তুরস্কের বয়সভিত্তিক দলের হয়ে খেলার পর, তিনি ২০১৮ সালে তুরস্কের হয়ে আন্তর্জাতিক পর্যায়ে অভিষেক করেছেন; তুরস্কের জার্সি গায়ে তিনি এপর্যন্ত ৪৫ ম্যাচে ২টি গোল করেছেন।  প্রারম্ভিক জীবন মেহমেত জেকি চেলিক ১৯৯৭ সালের ১৭ই ফেব্রুয়ারি তারিখে তুরস্কের ইলদিরিমে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল চেলিক তুরস্ক অনূর্ধ্ব-১৬, তুরস্ক অনূর্ধ্ব-১৭, তুরস্ক অনূর্ধ্ব-১৮ এবং তুরস্ক অনূর্ধ্ব-২১ দলের হয়ে খেলার মাধ্যমে তুরস্কের প্রতিনিধিত্ব করেছেন। ২০১২ সালের ২১শে আগস্ট তারিখে তিনি ইউক্রেন অনূর্ধ্ব-১৬ দলের বিরুদ্ধে ম্যাচে তুরস্ক অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তুরস্কের বয়সভিত্তিক দলের হয়ে তিনি প্রায় ৪ বছরে ৩৪ ম্যাচে অংশগ্রহণ করেছেন।  ২০১৮ সালের ৫ই জুন তারিখে, ২১ বছর, ৩ মাস ও ১৯ দিন বয়সে, ডান পায়ে ফুটবল খেলায় পারদর্শী চেলিক রাশিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে তুরস্কের হয়ে অভিষেক করেছেন। উক্ত ম্যাচের ৯০তম মিনিটে রক্ষণভাগের খেলোয়াড় শেনের ওজবায়রাকলির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৩ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি রাশিয়া ১–১ গোলের ব্যবধানে জয়লাভ করেছিল। তুরস্কের হয়ে অভিষেকের বছরে চেলিক সর্বমোট ৪ ম্যাচে অংশগ্রহণ করেছেন। জাতীয় দলের হয়ে অভিষেকের ১১ মাস ও ২৮ দিন পর, তুরস্কের জার্সি গায়ে প্রথম গোলটি করেছেন; ২০১৯ সালের ২রা জুন তারিখে, উজবেকিস্তানের বিরুদ্ধে ম্যাচের ১৭তম মিনিটে ইরফান জান কাহভেজির অ্যাসিস্ট হতে তুরস্কের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল তুরস্ক  ২০১৮  ৪  ০ ২০১৯  ১০  ২ ২০২০  ৪  ০ ২০২১  ১১  ০ ২০২২  ৬  ০ ২০২৩  ৭  ০ ২০২৪  ৩  ০ সর্বমোট  ৪৫  ২  তথ্যসূত্র  বহিঃসংযোগ                       বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:তুর্কি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আসোচাৎসিওনে স্পোর্তিভা রোমার খেলোয়াড় বিষয়শ্রেণী:তুরস্কের আন্তর্জাতিক যুব ফুটবলার বিষয়শ্রেণী:তুরস্কের অনূর্ধ্ব-১৭ আন্তর্জাতিক ফুটবলার বিষয়শ্রেণী:তুরস্কের অনূর্ধ্ব-২১ আন্তর্জাতিক ফুটবলার বিষয়শ্রেণী:তুরস্কের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:লিল ওলাঁপিক স্পোর্টিং ক্লাবের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:তুর্কি পুরুষ ফুটবলার বিষয়শ্রেণী:বুরসাস্পোরের খেলোয়াড় বিষয়শ্রেণী:ইস্তাম্বুলস্পোরের ফুটবলার বিষয়শ্রেণী:টিএফএফ প্রথম লিগের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:তুর্কি প্রবাসী ফুটবলার বিষয়শ্রেণী:ইতালিতে প্রবাসী ফুটবলার
সৈয়দ আবুল হ়াসান মুহ়ম্মদ বিন আল-হ়োসেন বিন মুসা আল-মুসাওয়ী (; ৯৭০ – ১০১৫), যিনি আশ-শরীফ় আর-রাদ়ী () বা শরীফ রাজ়ী () নামে অধিক পরিচিত, ছিলেন একজন প্রখ্যাত শিয়া মুসলিম আলেম, হাদিস সংগ্রাহক ও কবি।  তিনি ইসলামি জ্ঞান বিষয়ক বহু গ্রন্থ এবং পবিত্র কোরআনের তাফসীর রচনা করেছেন। তাঁর সবচেয়ে বিখ্যাত গ্রন্থ হল নাহজুল বালাগা যা মূলত ইমাম আলীর বিভিন্ন খুৎবা, চিঠি, তফসীর ও আখ্যানের একটি সংকলন। এই গ্রন্থটির ১১৫৮ সালের একটি পাণ্ডুলিপি এখনও ভারতের রামপুরে ১৭৭৪ সালে নবাব ফয়জুল্লাহ খান কর্তৃক প্রতিষ্ঠিত রাজা লাইব্রেরিতে সংরক্ষিত আছে।  তাঁর বড় ভাই শরীফ মুর্তজাও ছিলেন একজন বিখ্যাত ধর্মতাত্ত্বিক ও কবি যাঁর সাহিত্যকর্ম আজও কায়রো ও বৈরুত থেকে আরবি সাহিত্যের পাঠ্যপুস্তক হিসেবে প্রকাশিত হয়। PDF version   তথ্যসূত্র   বিষয়শ্রেণী:১০ম শতাব্দীর আরব ব্যক্তি বিষয়শ্রেণী:ইরাকি শিয়া মুসলিম বিষয়শ্রেণী:শিয়া মুসলিম পণ্ডিত বিষয়শ্রেণী:বাগদাদের লেখক বিষয়শ্রেণী:৯৭০-এ জন্ম বিষয়শ্রেণী:১০১৫-এ মৃত্যু বিষয়শ্রেণী:১০ম শতাব্দীর ইসলামের মুসলিম পণ্ডিত
বন্ধ জানালা বাংলাদেশের স্বাধীন, সাইকেডেলিক রক ব্যান্ড দল শিরোনামহীনের তৃতীয় অ্যালবাম যা এপ্রিল ১২, ২০০৯ সালে জি-সিরিজের ব্যানারে প্রকাশিত হয়।  পটভূমি  শিরোনামহীনে জন্য বন্ধ জানালা কিছুটা চ্যালেঞ্জিং ছিল কারণ তারা সাধারণত সরোদ শব্দ রচনাগুলি খুব বেশি ব্যবহার করত। এই অ্যালবামে তাদের এসরাজ, রুপার বাঁশি, তূর্য ইত্যাদিসহ আরও অনেক শব্দ যন্ত্র নিয়ে কাজ করতে হয়েছিল। অ্যালবামটি প্রাণবন্ত সুরসংযোজনে সমৃদ্ধ ছিল। গানের কথার দিক দিয়ে শিরোনামহীন তাদের প্রতিষ্ঠিত ধারা শহুরে জীবন ও তার কিছু বড় দৃষ্টিকোণ নিয়ে, সেই সাথে এবং ঐতিহাসিক ঘটনা বা আন্দোলন নিয়ে কাজ করতে চেয়েছে।   গানের তালিকা  বন্ধ জানালা অ্যালবামে মোট দশটি গান রয়েছে, যার মধ্যে চারটি গান লিখেছেন জিয়াউর রহমান জিয়া এবং দুটি লিখেছেন তানজির তুহিন, এছাড়া বাকী গান গুলো লিখেছেন তুষার ও কাঠুরিয়াসহ ব্যান্ডের অন্যান্য সদস্য।   সদস্যবৃন্দ    তানজির তুহিন — ভোকাল  জিয়াউর রহমান জিয়া — বেজ  কাজী আহমেদ শাফিন — ড্রামস  দিয়াত খান — গীটার  রাসেল কবির — কী-বোর্ড   তথ্যসূত্র    বহিঃসংযোগ   বন্ধ জানালা  শিরোনামহীনের ডিস্কতালিকা  বিষয়শ্রেণী:শিরোনামহীনের অ্যালবাম বিষয়শ্রেণী:২০০৯-এর অ্যালবাম বিষয়শ্রেণী:বাংলা সঙ্গীত